kardosdrur/scandi-wiki huggingface dataset:
Henrik Madsen (forfatter)

Henrik Madsen (født 1961) er en dansk forfatter.

Bibliografi 
 Brøndbys bagmænd: Per Bjerregaard og Leif Jensens spil om penge, fodbold og magt – Børsen Bøger – (1993)
 Spies – et eventyr – Børsen Bøger – (1995)
 Uro – Møntergården – (1997)
 Kriminelle betjente – Politikens Forlag – (2001)
 Bogen om Peter – Politikens Forlag – (2002)
 Riskær– Politikens Forlag – (2003)
 Anja – Politikens Forlag – (2004)
 Gangster – Brian Sandberg – Ekstra Bladets Forlag – (2010)
 Hundefører – Politimand af hjertet – Ekstra Bladets Forlag – (2010)

Faglitterære forfattere fra Danmark
Dansksprogede forfattere fra Danmark
South Park: The Stick of Truth

South Park: The Game er et et computerrollespil baseret på den amerikanske animerede tv-serie South Park. Spillet blev udviklet af Obsidian Entertainment i samarbejde med South Park Digital Studios og skulle oprindeligt havde været udgivet af THQ, men grundet firmaets konkurs, overgik udgiverrettighederne til Ubisoft. Spillets udgivelses dato blev først sat til anden halvdel af 2012,, men senere kom dato 5. marts 2013 i spil. Efter THQs konkurs blev udgivelsen dog sat til senere i 2013, og spillet blev til sidst udgivet den 7. marts, 2014. Spillet udkom til både Xbox 360, Playstation 3 og Windows. I spillet får spilleren kontrol over en ny dreng i South Park, der skal blive ven med de fire hovedfigurer i serien, Stan, Kyle, Cartman og Kenny, samt forsvare byen mod flere forskellige trusler. I lighed med deres arbejde med tv-serien, har skaberne af South Park, Trey Parker og Matt Stone skrevet manuskriptet til spillet, været projektledere og har lagt stemme til figurerne.

Referencer 

The Stick of Truth
Computerspil fra 2013
Windows-spil
Xbox 360-spil
PlayStation 3-spil
Formula One Championship Edition

Formula One Championship Edition (forkortet F1 CE) erstattede Formula One 06.

Spillet
Spillets kunstige intelligens var forbedret fra tidligere tidligere spil, med flere kameravinkeler, store ulykker og bilerne er mere virkelighedstro.

Præmier
Disse præmier kan man få:
Man kan få tre biler for, at gemmeføre sin første løb.
Man kan få vinderbilen fra 1996 (Williams), hvis man kan få guld i alle baner (tidskørsel).
Med guld i alle baner kan man åbne testbanen Jerez i Spanien.

Eksterne henvisninger 
 

Computerspil fra 2006
Formel 1-spil
PlayStation 3-spil
Golden Globe for bedste skuespillerinde - musical eller komedie

Golden Globe for bedste skuespillerinde – musical eller komedie blev første gang uddelt af Hollywood Foreign Press Association som en selvstændig kategori i 1950. Tidligere var der en enkelt pris, der gik under navnet "Best Actress in a Motion Picture", men opdelingen gjorde det muligt at hylde denne type skuespillerinder og bedste skuespillerinde i en dramafilm.

Prisens engelsk formelle titel har varieret siden dens indførelse, men er siden 2005 blevet officielt kendt under nanvet: "Best Performance by an Actress in a Motion Picture-Musical or Comedy".

Bemærkninger: 
 "†" betyder at præstationen også blev belønnet med en Academy Award.

Vindere og nominerede

1950'erne

1960'erne

1970'erne

1980'erne

1990'erne

2000'erne

2010'erne 

Tidslinjer
Bedste skuespillerinde - musical eller komedie
Trappemaskine

En trappemaskine er et mekanisk hjælpemiddel, der sikkert kan transportere personer og gods på trapper.
Den har form som en sækkevogn, hvor der på hver side er monteret flere hjul eller støtteben. Ved hjælp af en elmotor med batteri hæves eller sænkes trappemaskinen fra et trappetrin til det næste. Hastighed og retning styres fra en anordning ved håndtaget.
Der findes mange forskellige modeller. Den største kan klare løft på op til 310 kg.

Persontransport 
Gangbesværede og handicappede personer kan have stor gavn af en trappemaskine. Trappemaskinen kan gøre det muligt for dem at blive boende i et hjem med trapper, hvis blot de har en hjælper, der kan betjene trappemaskinen for dem. Tidligere installeredes faste trappemaskiner med faste spor. De har den fordel, at de kan betjenes af en kørestolsbuger uden en hjælper. Firmaer med speciale i handicaptransport har ofte en trappemaskine med i bilen.

Godstransport 
Tidligere blev tunge ting båret op ad trapperne, men for at undgå tunge løft anvendes nu en trappemaskine. Mange vognmænd har en trappemaskine med på lastbilen. Den anvendes når der skal leveres tunge hårde hvidevarer, ovne, pejse, fliser, cementsække og gulvslibemaskiner til lejligheder i etageejendomme. Flyttefirmaer anvender den til transport af tunge møbler på trapper. Øldepoter har specialmodeller der passer til transport af ølkasser og ølfustager til værtshuse og mindre kiosker og butikker, hvor trapper besværliggør adgangen.

Lovkrav 
Arbejdsmiljøloven  foreskriver at arbejde med manuel håndtering skal tilrettelægges hensigtsmæssigt. Hvis arbejdet kan indebære en risiko for sikkerhed eller sundhed, så skal der anvendes tekniske hjælpemidler for at undgå tunge løft.

Referencer 

Transportredskaber
Trapper
Coral Buttsworth

Coral McInnes Buttsworth (født 1900 i Taree, New South Wales død 20. december 1985 i Hazelbrook, NSW) var en kvindelig tennisspiller fra Australia.

Buttsworth vandt tre finaler i Grand Slam-turneringen Australian Open, i 1931 vandt hun singlefinalen og 1932 vandt hun både single- og doubletitlen.

Grand Slam-titler 
   Australian Open:
 Single damer 1931 (hun besejrede Marjorie Cox Crawford med 1-6, 6-3, 6-4 i finalen)
 Single damer 1932 (hun besejrede Kathrine Le Mesurier med 9-7, 6-4 i finalen)
 Double damer 1932 (sammen med Marjorie Cox Crawford)

Eksterne henvisninger 

Tennisspillere fra Australien
Karl Ernst

Karl Ernst (1. september 1904 – 30. juni 1934) var en af lederne for Sturmabteilung (SA).

Han blev født i Wilmersdorf i Berlin, og arbejdede som ung mand som piccolo på et hotel og som udsmider. I 1923 gik han ind i NSDAP. Han tiltræk sig hurtigt lederen Ernst Röhms opmærksomhed, angivelig ikke mindst fordi han havde udseende med sig, og kom derved ind Röhms inder kreds. 

4. april 1931 blev Ernst forfremmet til SAs leder for Berlin og Brandenburg. Gennem Röhms indflydelse blev han valgt ind i Risdagen i 1932. Tidlig i 1934 blev han forfremmet til SS-Gruppenführer, og han blev samtidig indlemmet i den nationale ledelse for SA. 

30. juni 1934 giftede han sig, og brudeparret kørte til Bremen for at tage videre på bryllupsrejse til Madeira. Udenfor Bremen blev han passeret af SS-medlemmer som åbnede ild mod bilen. Hans kone og chauffør blev såret. Han blev taget med af SS-medlemmerne og sendt til Berlin, hvor han blev henrettet som en del af udrensningen under De lange knives nat.

Eksterne henvisninger 

Personer fra Berlin
Nazister fra Tyskland
Allan M. Cormack

Allan MacLeod Cormack (født 23. februar 1924 i Johannesburg i Sydafrika, død 7. maj 1998 i Massachusetts i USA) var en sydafrikansk-amerikansk fysiker som i 1979 blev tildelt Nobelprisen i fysiologi eller medicin sammen med Godfrey Hounsfield for sit arbejde med røntgenstråling. Computertomografi er det han er allermest kendt for.

Han tog en doktorgrad i fysik ved University of Cape Town i 1944 og uddannede sig indenfor krystallografi i 1945 ved det samme universitetet. Han var forsknings-student ved Cambridge University i Storbritannien mellem 1947 og 1949. Mens han studerede ved Cambridge, mødte han sin fremtidige kone Barbara Seavey og som i ligesom Cormack var amerikansk fysikstudent. 

Efter at have giftet sig med Barbara Seavey returnerede han til University of Cape Town tidlig i 1950 hvor han begyndte at forelæsninger. Efter et år ved Harvard i 1956 og 1957 bestemte parret sig for at flytte til USA på permanent basis og Cormack blev professor ved Tufts University i efteråret 1957. 

Hans hovedarbejdsområde med partikelfysik har været det teoretiske grundlag for CT-skanning. Dette arbejde blev igangsat ved University of Cape Town og i samarbejde med Groote Schuur Hospital tidlig i 1956. 

Cormack blev amerikansk statsborger i 1966 og han var medlem af International Academy of Science. Han blev efter sin død den 10. december 2002 tildelt den sydafrikanske Order of Mapungubwe i guld for sine fremragende præstationer som forsker og forskning i forbindelse med skabelsen af den første CT-scanner. 

Han døde af kræft 7. maj 1998.

Fysikere fra USA
Nobelprismodtagere fra USA
Nobelprismodtagere i medicin
Nobelprismodtagere fra Sydafrika
Personer døde af kræft
Den store tyrkiske krig

Den store tyrkiske krig var en serie af væbnede konflikter i perioden 1683-1699 mellem Det osmanniske rige på den ene side og en koalition af en række europæiske lande, herunder blandt andet Det tysk-romerske kejserrige, Zar-rusland, Den polsk-litauiske realunion, Det kosakkiske hetmanat, Republikken Venedig, Kongeriget Ungarn, Kongeriget Kroatien og Det spanske rige på den anden side. Krigen var en katastofe for osmannerne, der aldrig genvandt deres position som stormagt.

Se også 
 Den hellige liga (1684)
 Slaget ved Wien
 Den russisk-tyrkiske krig (1686-1700)

Kilder

Eksterne henvisninger 

Litauiske krige
Osmanniske krige
Polske krige
Spanske krige
Tyske krige
Østrigske krige
Russiske krige
Karl 5. af Lothringen

Karl V Leopold, hertug af Lothringen (født 3. april 1643 i Wien, død 18. april 1690 i Wels, Oberösterreich) var titulær hertug af Lothringen 1675-90, mens hans land var fransk besat. Han var søn af Nikolaj 2. af Lothringen og Claude Françoise de Lorraine. Karl Leopold var svigersøn af kejser Ferdinand III og svoger til kejser Leopold.

Karl V Leopold var kejserlig feltherre (1675-1688) i det Tysk-romerske rige og ledte det kejserlige kontigent i undsættelseshæren, der forsvarede Wien mod osmannerne under slaget ved Wien 12. september 1683.

Eksterne henvisninger 

Personer fra Wien
Huset Lothringen
Hertuger af Lothringen
Walhalla
Elbling

Elbling er en hvid druesort, som primært dyrkes i Moselregionen i Tyskland og i Luxembourglangs Mosel. Sorten har en lang historie: den dækkede de fleste tyske vinmarker i middelalderen og var landets mest dyrkede sort til primo 20. århundrede. I 2006 var der 583 hektar Elbling-vinmarker i Tyskland, hvilket placerede den som landets 23. mest dyrkede sort. 98,6 % dyrkes i Mosel-regionen og 122,9 hektar i Luxembourg.

Elbling giver lavt sukkerindhold og en vin med megen syre og ret neutral karakter. Det gør den særlig egnet til mousserende vine som f.eks. Mosel Sekt.

Synonymer 
Elbling kendes under følgende synonymer: Albana, Albe, Alben, Albig, Albuelin, Albuelis, Allemand, Allemand Blanc, Alsacien, Alva, Argentin, Biela Zrebnina, Bielovacka, Bielovcka, Blesec, Blesez, Bourgeois, Burgauer, Burgeger, Burgegger, Burger, Burger Elbling, Burgundertraube Gruen, Burgyre, Dickelbling, Elbai Feher, Elbe, Elbele, Elben, Elben Feher, Elber, Elbling Weiss, Elbinger, Elmene, Facum, Facun, Facun Blanc, Farantbily, Faucun, Frankenthal Blanc, Gemeine Traube, Geschlachter Burger, Gonais Blanc, Gouais Blanc, Grobburger, Grobe, Grobriesling, Gros Blanc, Grossriesler, Grossriesling, Hartalbe, Haussard, Herblink, Heunisch Gruen, Isodora Brachybus, Klaemmer, Kleinbeer, Kleinbeere, Kleinberger, Klember, Klemmer, Klemplich, Kratkopeccelj, Kristaller, Kristeller, Kurzstingel, Kurzstingl, Kurzstingler, Le Gros, Luttenbershna, Marmont Vert, Marmot, Mehlweisse, Morawka, Mouillet, Naesslinger, Nuernberger Zaeh, Nuesslinger, Pecek, Pezhech, Pezhek, Plant Commun, Plant Madame, Raifrench, Rauhelbene, Reinfransch, Rheinalben, Rheinelbe, Seretonina, Silberweiss, Silvaner Weiss, Spizelbe, Srebonina, Suessgrober, Suessgrobes, Sussgrober, Tarant Bily, Tarant De Boheme, Verdin Blanc, Vert Blanc, Vert Doux, Weissalbe, Weisselben, Weisselbling, Weisser Dickelbling, Weisser Elbling, Weisser Sylvaner, Welsche, Welschel.

Druesorter
Parlamentsvalget i Moldova, juli 2009

.

Parlamentsvalget i Moldova, juli 2009 blev afholdt i Moldova den 29. juli 2009.

Moldovas parlament, der var blevet valgt kun var få måneder forinden den 5. april 2009, blev opløst af præsident Vladimir Voronin den 15. juni 2009, efter det to gange var mislykket for parlamentet at vælge en ny præsident. Det betød at der ifølge forfatningen skulle udskrives nyvalg.

Før opløsningen af parlamentet blev spærregrænsen sænket fra 6 % til 5 %. I midten af juli gav en meningsmåling Kommunistpartiet 29,7 % af stemmerne, og sammen med det socialistiske Moldovas Demokratiske Parti over 40 %. Lederen af Kommunistpartet, Voronin, udelukkede ikke helt at deltage i en koalition med oppositionspartierne, hvis valgresultaterne ikke gav flertal til nogen af fløjene.

Valgresultater 

Voronins parti, Kommunistpartiet i Moldova, fik omkring 45 % af stemmerne, mens de fire oppositionspartier fik fra 7 % til 16 %. Disse fire partier havde sammen et flertal imod Kommunistpartiet.

I forhold til forrige sidste valg i april 2009 mistede Kommunistpartiet opbakning (-4,72 %) hvilket begunstigede Det Demokratiske Parti (+9,8 %), Det Liberal Demokratiske Parti (+4,12 %) og Det Liberale Parti (+1,48 %).

Andre mindre partier mistede også opbakning fra vælgerne. Bl.a. de to borgerlige partier Vores Moldova Alliance (-2,42 %), Kristendemokratisk Folkeparti (-1,79 %) og Det Socialdemokratiske Parti (-1,18 %).

Otte partier deltog ved parlamentsvalget: fire partier som var repræsenterede i det forrige parlament (Kommunistpartiet, Det Liberale Parti, Det Liberal Demokratiske Parti, Vores Moldova Alliance), tre partier med under 2 % af stemmerne hver, og som dermed ikke kom over spærregrænsen på 5 % (Kristendemokratisk Folkeparti, Det Socialdemokratiske Parti, Det Økologiske Parti). Det Demokratiske Parti blev repræsenteret med 13 mandater efter ikke at have været valgt ind ved valget april 2009.

Kildehenvisninger 

e-democracy.md

Politiske valg i Moldova
Moldova, juli 2009
Sydøstjylland

Sydøstjylland er en landsdel i det sydlige Østjylland. Området svarer nogenlunde til det gamle Vejle Amt og i nogen sammenhænge også Skanderborg Kommune og Billund Kommune.

Landsdelens Politikreds, "Sydøstjyllands Politi" har hovedsæde i Horsens og dækker Skanderborg, Horsens, Hedensted, Vejle, Billund, Kolding og Fredericia kommuner.

Dialekten i Sydøstjylland syd for Horsens Fjord er Vestjysk, selvom landsdelen adskiller sig geografisk fra Vestjylland

Der bor 458.597 indbyggere i Sydøstjylland

Administrativt ligger Sydøstjylland i hhv. Region Midtjylland og Region Syddanmark.

Jylland
Edvard, den sorte prins

Edvard af Woodstock, kendt som Den sorte prins (født 15. juni 1330, død 8. juni 1376), var den ældste søn af kong Edvard 3. af England og Filippa af Hainaut.

Biografi 
Han blev født i Woodstock Palace i Oxfordshire. I 1333 blev han jarl af Chester og i 1337 hertug af Cornwall. Edvard var den første, som fik en engelsk hertugtitel. I 1343 blev han fyrste af Wales. 

Prinsen er mest kendt for sit militære talent. Han deltog i slaget ved Crécy sammen med sin far, da han bare var seksten år gammel, og viste sig meget tapper. Ti år senere havde han kommandoen i slaget ved Poitiers, også en engelsk sejr, og i 1367 sejrede han i slaget ved Nájera i det nordlige Castilien. 

Han fortsatte traditionen med  walisiske og engelske bueskytter i hæren, og den engelske langbue var en vigtig faktor i flere slag. Edvard var en af de første kommandanter, som begyndte at udstyre hæren med uniformer; han klædte sine styrker fra Cheshire og Flintshire i grønt og hvidt. 

Han skal have sit emblem (fyrsten af Wales' fjer og mottoet "Ich dien" (plattysk: "Jeg tjener") fra kong Johan af Böhmen), som han kæmpede mod ved Crécy. Ifølge legenden gik prinsen efter slaget hen til kongens lig. Kongen var blind, men var alligevel redet ind i slaget, og prinsen beundrede ham for det. Han løftede kongens hjelm op; den var pyntet med strudsefjer, og tog hans motto som sit eget. Både våbnet med fjer og mottoet blev også brugt af prinsens brødre. 

Edvard voksede op sammen med sin kusine Joan af Kent. Han giftede sig med hende i oktober 1361; ægteskabet var kontroversielt. Parret fik to sønner: Edvard, som døde som spæd, og den senere Richard 2.. Han blev kort tid efter brylluppet sendt til Aquitanien på sin fars vegne, og i 1367 fik han også magten i Biscaya af Peter 1. af Castilien. 

Hans felttog på kong Peters vegne ødelagde hans helbred og økonomi, og han måtte i 1371 opgive Aquitanien og vende tilbage til England. Efter at have forsøgt at tage del i styringen af landet måtte han snart efter indse, at han ikke kunne vende tilbage til en militær post. Han døde i Westminster den 8. juni 1376 på treenighedssøndag og blev begravet i Canterburykatedralen. Hans unge søn blev tronarving. 

Tilnavnet Den sorte prins ("Black Prince") blev ikke brugt i hans egen tid; han var kendt som Edward af Woodstock efter fødestedet. Det var formentlig først omkring 200 år efter hans død, at navnet blev brugt, muligvis fordi han havde en sort rustning eller en kappe, eller fordi franskmændene så på hans sejre i Hundredårskrigen som et mørkt kapitel. Siden tilnavnet blev taget i brug, har han sjælden været omtalt under andre navne.

Den sorte prins blev også brugt om hans ældste søn, som også hed Edvard, og som fulgte faren på flere felttog. Han døde imidlertid før kongen, og det blev dennes søn, som fulgte Edvard 3. på tronen.

Han var ridder af Hosebåndsordenen.

Kongelige fra England
Fyrster af Wales
Hertuger fra England
Jarler fra England
Tronfølgere som aldrig tiltrådte
Briter i 1300-tallet
Gregor Strasser

Gregor Strasser (eller Straßer, født 31. maj 1892 i Geisenfeld i Oberbayern i Tyskland, død 30. juni 1934 i Berlin) var en nationalsocialistisk politiker og forlægger. Han var med til Adolf Hitlers kupforsøg i 1923. Strasser var leder for den socialistiske del af bevægelsen og blev skudt i forbindelse med udrensningene i partiet i 1934. Gregor Strasser var bror til Otto Strasser, der dannede Die Schwarze Front i 1930.

Referencer

Noter 

 Strasser, Gregor; and Strasser, Otto, artikel från Encyclopædia Britannica, Premium Service, 2006

Trykte kilder

Eksterne henvisninger 

 Wikiquote har citat av eller om Gregor Strasser

Personer fra Bayern
Nazister fra Tyskland
Ølkælderkuppet
Bechamelsauce

Bechamelsauce er en fransk grundsauce af mælk, smør og mel: Smeltet smør bages op med mel, og lidt efter lidt tilsættes mælk under piskning og opvarmning.

Saucen serveres til kartofler og grøntsager eller indgår i retter som moussaka og lasagne. Ofte tilføjes muskatnød som smagsgiver. Den kan også være basis for andre specialsaucer som persillesovs, sennepssovs og mornaysauce.

Eksterne henvisninger 

Mad fra Frankrig
Sovse
Apholmen Trinbræt

Apholmen Trinbræt var et trinbræt på Skagensbanen nord for Frederikshavn i perioden 1996-2005. De fysiske rammer for trinbrættet eksisterer stadigvæk, men Skagensbanens tog gør ikke længere stop der.

Eksterne kilder/henvisninger 

 Nordjyllands jernbaner: Skagensbanen strækningen og stationer

Trinbrætter
Stationer på Skagensbanen
Nedlagte jernbanestationer i Danmark
Kjellerup Sygehus

Kjellerup Sygehus er et tidligere sygehus i Kjellerup. Det blev nedlagt i 2010.

Historie 
Kjellerup Sygehus blev indviet 21. februar 1914 som ”Syge- og Epidemihuset i Kjellerup”. Det gamle Viborg Amt havde dengang som mål, at patienter højst skulle transporteres en time i hestevogn. Oprindeligt lå sygehuset nord for Vestergade, hvor der nu er Socialpsykiatrisk Bosted.

I 1951 blev sygehuset delt op i en medicinsk og en kirurgisk afdeling, og i 1994 indrettede det nye Viborg Amt Kjellerup Sygehus til plastikkirurgi og dermatologi. Kjellerup Sygehus blev fusioneret med Viborg Sygehus i 2000, og de blev i 2003 fusioneret med Skive Sygehus under navnet Sygehus Viborg. Efter strukturreformen i 2007 skiftede det navn til "Regionshospitalet Viborg, Skive, Kjellerup". De sidste år inden lukningen havde Kjellerup Sygehus dagkirurgi og sårbehandling. 

I forbindelse med nedlæggelsen af sygehuset købte ejendomsselskabet Bach Gruppen 80% af ejendommen, hvorefter ejendomsselskabet ejede sygehusbygningerne sammen med boligselskabet Sct. Jørgen. Der er nu opført lejeboliger på grunden bag de gamle bygninger. Silkeborg Kommune benytter en del af hovedbygningen som genoptræningscenter.

Noter 

Nedlagte hospitaler i Danmark
Etableret i 1914
Ophørt i 2010
Sygehus
Store Skjern Å Kanal

Store Skjernå Kanal, Skjern Å Nørrekanal eller Dalgaskanalen er en 23 km lang vandingskanal nord for Skjern Å anlagt af Hedeselskabet i 1871-1872. Det er Danmarks største kunstvandingsanlæg, der kunne vande 1.100 hektar eng ved overrisling.

I midten af 1800-tallet begyndte bønderne at lave små vandingskanaler langs åen for at kunne overrisle engene og dyrke mere hø. Hedeselskabet blev involveret i projekterne og stod for anlægget af kanalen. Kanalen begynder syd for Arnborg, hvor Rind Å løber ind i Skjern Å, og går parallelt med Skjern Å til Ahlergårde øst for Borris. Kanalen er 11 meter bred ved begyndelsen og har en vandføring på op til 3-4 kubikmeter pr. sekund, men er kun en ½ m bred grøft ved enden. Et stemmeværk styrede vandet ind i kanalen, hvorfra det ledtes ud over engene via talrige mindre kanaler.

Ved Skarrild krydser kanalen Lustrup bæk via en akvædukt; den er nu af beton, men var tidligere en jorddæmning.

Vandings-engenes havde stor landøkonomisk betydning, særligt i perioden fra omkring 1870 til 1920. Anlægget er i dag stort set ude af brug; allerede i begyndelsen af 1960'erne var de oprindelige 385 hektar vandings-enge reduceret til omkring 200 hektar, hvoraf kun omkring halvdelen var vedligeholdte og fungerende.

Fredninger 
 Ved sammenløbet af Skjern Å og Rind Å, hvor kanalen starter, er et 29 hektar stort område fredet i 1973.

 Ved Tarp, mellem Skarrild og Sønder Felding, er fredet cirka 1 hektar eng med vandingsrender. Her har ejeren forpligtet sig til at opretholde den gamle form for drift af engen.
 Ved Drongstrupgård lige øst for Sønder Felding har ejeren indgået aftale om en frivillig fredning af en cirka 2 hektar stor eng med vandingsrender ved gården.

Eksterne kilder og henvisninger 

 Om kanalen og fredningen på Danmarks Naturfredningsforenings webside.
 Tekst og billeder Kulturarvsstyrelsens 1001 fortællinger om Danmark
 Skjern Å Nørrekanal, Dalgaskanalen – eller Store Skjernå Kanal  Omfattende artikel af  Johs. Wienberg-Larsen på wienberg-larsen.dk

Fredede arealer i Danmark
Kanaler i Danmark
Lokaliteter i Herning Kommune
Mønterne

Mønterne er en lille samling af ca. 40 (oprindeligt 85) forskellige slags træer som alle kan vokse i Danmark. Nogle, f.eks. Vandgran, ses dog kun i haver og parker. Området har sit navn fordi træerne er finansieret ved en indsamling af 5-kroner i Politiken i 1966.

I starten af 60'erne var der megen debat om etablering af Vestskoven, men det trak ud. I 1966 besluttede redaktøren på Politiken, Hakon Stephensen, derfor at starte en indsamling under sloganet "Plant et træ". Her kunne man indbetale 5 kr. til en girokonto, og de indsamlede midler skulle så gå til køb af træer til Vestskoven. I alt 250.000 kr. blev indsamlet – dengang et betydeligt beløb – og for de pengene anlagde man "Mønterne". I 1967 besluttede man så, efter den overvældende folkelige støtte, at anlægge Vestskoven.

Referencer 

Albertslund
Arboreter
Bent Nielsen

Bent Nielsen kan henvise til flere forskellige personer:
 Bent Nielsen (seminarierektor)
 Bent Nielsen (fodboldspiller) (1923-2003)
 Bent Nielsen (forsvarsadvokat)
 Bent Nielsen (frihedskæmper)
 Bent Vinn Nielsen